LidanRubinov/Halacha-QA huggingface dataset:
שאלה: בקבוק לא כשר-מותר להחזיר לחנות?: קניתי בכסף רב ליקר מסוג אבסיינט שלאחר מכן התברר לי שהוא בעייתי מבחינת כשרות (יצויין כי אין ודאות שאינו כשר אך מרכיביו עלומים ולכן הוא בחזקת שאינו כשר גם עפ"י הדרכת הרבנות הראשית). ברצוני להחזירו לחנות בעיר שרובה ישראל ולקבל זיכוי עבורו, האם הדבר מותר או שיש בכך משום לפני עיור? האם התשובה תשתנה באם החנות גם כך מוכרת ליקר זה?האם יש דרך אחרת להימנע מההפסד הכלכלי? (להערכתי אין בו יין נסך אך קיים חשש שיש בו) אודה לתשובתכם.
תשובה: מבחינתך ההחזרה היא משום שזה מקח טעות ומבחינתך אתה מבטל את המקח, וזאת מותר לך לעשות.
שאלה: היובל בימינו: האם יובל יכול להתקיים בימינו?
תשובה: וברכת ד' לא, כדי שיהיה יובל מדאורייתא צריך שיהיו י"ב שבטים וכל אחד מכיר את נחלתו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חיוב אברכים בת לבית כנסת: לכבוד הרה"ג דב ליאור שליט"א תנחומים מכל בית ישראל שלוחים למעכת"ר במות אחיו. 1. האם אברך חייב לשלם מה שמכונה "מס כסא", שהוא ת שנתי הנגבה ממתפללי בית הכנסת? 2. האם יש הפרש בין מצב שהאברך עשיר או עני? מה ההגדרה של עני לענין זה? 3. האם עני דעלמא דינו כאברך? 4. האם יש לחלק בין מצב שבית הכנסת משתמש בכסף לרכישת מותרות לבין מצב שבית הכנסת רק רוצה לקיים את עצמו?
תשובה: כן, זה כמו שאברך חייב לשלם על וועד בית. אברך צריך לשלם על כל דבר שהוא נהנה ממנו, כמו שהוא משלם במכולת על האוכל שהוא נהנה ממנו. וכמובן שהוא יכול לבקש הנחה וכדו'. וכן אין שום חילוק במה שהבית כנסת קונה.
שאלה: עירוב הל בקפה בשבת: לכבוד הרה"ג דב ליאור שליט"א לדעת הספרדים שאין בישול אחר קליה ולכן מותר לצקת מים רותחים על קפה, האם מותר לערב בקפה הל טחון ולערות על התערובת מים רותחים בשבת?
תשובה: אם הל עבר את אותו תהליך של קלייה וטחינה, יהיה מותר כמו שמותר קפה.
שאלה: הלכות השכמת הבוקר: תיאמתי עם חבר שכל בוקר הוא מתקשר אליי להשכים אותי ומדבר איתי לצורך וידוי שלא אחזור לישון. האם השיחה הזאת מותרת לפני נטילת ידיים ופסוק "מודה אני"?
תשובה: כיון שזה לצורך מותר, אך רצוי לומר לפני כן מודה אני.
שאלה: ניגוב כוס קידוש בשבת: האם מותר בשבת לנגב כוס כסף של הקידוש לאחר שימוש, כדי שהכסף לא יהרס לאחר מגע עם מים?
תשובה: פעולה שרגילים לעשותה באופן קבוע ללא מחשבה על התועלת היוצאת ממנה ואין בה טירחא מיוחדת מותרת בשבת אף אם היא מועילה ליום חול. ולכן מותר להחזיר טלית מבית הכנסת על אף שהשימוש בה יהיה רק ביום חול, מותר להחזיר ספר למקומו על אף שהשימוש הבא בו יהיה ביום חול ועוד. אם הרגילות שלכם לנגב באופן קבוע את הגביע כדי שלא יהרס מותר לכם לעשות זאת גם בשבת.  עפ"י שש"כ כח פט
שאלה: חילול מעשר שני על סוכר: האם חילול מעשר שני בכל פעם שמפרישים חייב להעשות בכסף או שאפשר לחלל על שווה פרוטה במוצרים, למשל: סוכר, ולזרוק את הסוכר בכיור?
תשובה: וברכת ד' לכתחילה יש לפדות פירות על מטבע, אולם אם אי אפשר ויש קשיים במטבע אפשר גם על פרי או סוכר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חשד בכשרים במחשבה: בכלי התקשורת פורסמה ידיעה על אדם שהתחזה לרב. כאשר נחשפתי לידיעה עלתה במחשבתי דמותו של רב ידוע כביכול כאילו מדובר בו. לא סיפרתי או דיברתי על החשד אך הוא ננעץ במוחי עד אשר התפרסם שמו האמיתי של המתחזה. מה עלי לעשות כדי לכפר על החשד בכשרים?
תשובה: זה בחינת הרהורי עבירה שאין אדם ניצול מהם כל יום. לא עשית שום דבר מעבר להירהור. התיקון הוא להרהר בלימוד תורה כתשובת המשקל. הרהורי תורה דוחים הרהורי עבירה.
שאלה: שלושת האבות: מדוע יצחק אבינו לא נצטווה בשום מצווה, וזאת בניגוד לאברהם אבינו שנצטווה על ברית המילה, ויעקב אבינו שנצטווה על גיד הנשה. ואף מהסיפורים על יצחק אבינו לא למדים שום הלכה, וזאת בניגוד לאברהם אבינו, שמהסיפור על הכנסת האורחים שלו למדים כמה הלכות, או לפחות הנהגות טובות, הנוגעות לדיני הכנסת אורחים.
תשובה: ליצחק היה דבר אחד שהוא היה כל חייו, בגיל 37 הוא מסר את חייו לקב"ה בעקדת יצחק, וזה העניין הכי גדול שמקיף הכל. יצחק הצטווה 'גור בארץ הזאת', הוא היה עובד האדמה היחיד מבין האבות, זה ציווי גדול מאוד. וזה היה הציווי שלו.
שאלה: ת לחברה שאינה נותנת שרות יאה ללקוחות: אני גרה בעיר מסוימת, בה יש חברת תחבורה שככל הנראה נבחרת ומוסכמת ע"י העירייה. החברה "משרתת" את התושבים כבר מספר שנים אך שרותיה של החברה ממש גרועים, החל משרות הלקוחות המביש ועד לאיחורים הקבועים של האוטובוסים, כך שכל מי שרוצה לנסוע יודע כבר שעליו לצאת שעתיים לפני הזמן על מנת להגיע ליעודו בזמן למרות שאין זה בצדק והמרחק מהיעד הוא פחות משעה וכל הטרחה הזאת בגלל האמת הכואבת שהחברה לא מספקת את שירותיה בנאמנות. בדפי הזמנים הם מציינים על מספר רב של אוטובוסים אך המציאות שונה. פעמים רבות ניסו התושבים לשלוח מכתבים לעירייה ואף לחברה עצמה ונענו בחוסר רצון לעזרה ובחוסר יחס. פעמים רבות חויתי על בשרי את חוסר הארגון שבחברה זו. הייתי אמורה לנסוע לברית בעיר אחרת. חיכינו בתחנה כ-45 דקות. היו אמורים להיות 3 אוטובוסים בטווח הזמן הזה ואף לא אחד היה. כמובן שתוך כדי אנחנו מתקשרים לשרות לקוחות ואלו עונים בעזות שכזו כי האוטובוס יצא מזמן וכנראה אנחנו הגענו מאוחר. בסופו של דבר הגיע אוטובוס של חברה קבלנית, מה שאומר שביציאה מהעיר נתעכב עוד כ15 דק עד שיעלה מנקב ויגבה את הת מכל הנוסעים, דבר שגרם לנו לאחר בטוח לארוע. היינו מבליגים אילו היה זה מקרה חד פעמי, כי הרי גם חברה שממש רוצה לשרת את הלקוחות שלה בצורה טובה יש לה לפעמים תקלות. דוגמא זו היא אחת מיני רבות, אך לא באתי לספר על החברה. האם בגלל השרות הלקוי שלהם, מותר לי לא לשלם להם באותו זמן שאני מקבלת שרות לקוי (כמו בסיפור הנ"ל), הרי אני מעונינת לשלם על שירות בשעה שבחרתי ולא בשעה שהם בחרו לשלוח לי אוטובוס? כמו כן, רצוני לדעת מה דין תלמידות סמינר ובחורי ישיבה מעל גיל 18, האם יכולים לשלם עדיין מחיר נוער מאחר והם נקראים בגדר תלמיד?
תשובה: את יכולה להחליט שלא להשתמש בשירותי החברה או להתלונן עליה אך ודאי שחייבים לשלם על השירות. ביחס לשאלה השניה, צריך לברר מהם תנאי החברה ועל פי זה לנהוג. הרב מיכאל יומטוביאן
שאלה: השתתפות בסעודת אמנים בשנת אבל: אני בשנת אבל על אבי כחצי שנה כבר, ואני מבקשת לברר האם מותר לי להשתתף בסעודת אמנים (ברכות אמן על כל מה שאוכלים)? אנו זוג ללא ילדים והסיבה שאני מעוניינת להשתתף בסעודה לצורך המצווה וכסגולה לפריון.
תשובה: מותר להשתתף בברכות ובתפלות. אם הסעודה נמשכת סתם כארוע חברתי, בחלק זה לא להיות. נחמה גדולה ו דעת הרב ליאור על "סעודת אמנים". חשיבות "סעודת אמנים".
שאלה: אזכרה שמתנגשת עם חתונה: אמי נפטרה בט באב (9.8.11) ונקברה יומיים לאחר מכן (חיכינו לאחי שנמצא בארה"ב). הבן שלנו מתחתן ב-9.9.11 (יום ו ). מתי נהוג לעשות את האזכרה וגילוי המצווה? על תשובתך המהירה.
תשובה: אין חובה לעשות אזכרת 30. לכן, אתם יכולים להקדים או לאחר בכמה ימים את האזכרה כך שלא תתנגש עם החתונה.
שאלה: כשרות KOF-K : 1) אני מבקשת לשאול מהי כשרות KOF-K (kosher supevision? 2) האם משקה CHIVAS REGAL (BLENDED SCOTCH WHISKY) כשר? ובשורות טובות
תשובה: 1. kof-k היא כשרות רגילה. 2. למשקה אין תעודת כשרות.
שאלה: מעשר ממתנת כסף: לפני זמן אחי הגדול שיחיה נתן לי סכום כסף גדול קודם לנישואיו. את הסכום הזה הוא נתן לי משום שלי לא היו חסכונות משלי ומשום שאני מבוגר ולכן העדיף לתת לי מתנה מכספו קודם לנישואיו. מאז עבר זמן, ואת הרוב הגדול של סכום הכסף כבר הוצאתי על הוצאות שונות, רבות מהן הכרחיות (טיפולים רפואיים וכדומה) ורבות שאינן (לא משהו מפואר שזכור לי.). כעיקרון תרמתי גם פה ושם לצדקה, אבל לא כיוונתי, לפחות לא תמיד, לעניין מעשר ומכל מקום סביר להניח שגם אם כן הייתי מכוון למעשר הסכומים שתרמתי לא מסתכמים למעשר. לא ראיתי הצלחה כלכלית לפני שאחי נתן לי את הסכום וגם לא ממש אחרי שנתן לי אותו ולאחרונה עניין המעשר עלה לי במחשבה אבל חשבתי שכבר לא נותר לי כסף למעשר ואז נזכרתי שבעצם מה שנשאר לי בחיסכון מאוד דומה לסכום המעשר (אולי אפילו זהה לו). אני כרגע ללא מקור פרנסה משלי ואם אתן את כספי המעשר לא יהיה לי באופן מיידי כסף אפילו כדי לשלם את מעט ההוצאות הקבועות שלי. אני יודע שיש כלל לעשר ולהתעשר ואני מאמין בכך, אבל יש גם את הפחד שלצערי הוא מנת חלקי בעניין. אני כן רוצה לשלם מעשר אבל הייתי מעוניין לדחות אותו עד שהמצב ישתפר. מצד שני, אני במצב לא טוב מבחינה כלכלית ות המעשר יכול לעזור לי בהשתדלות בשמיים.בקיצור, אני לא יודע מה לעשות.
תשובה: ניתן לרשום במחברת את סכום המעשר ולשלם כשירחיב.
שאלה: בקשת מחילה: אם האחד פגע בחבירו, בלי שחבירו ידע מי הפוגע. לא נגרם שום נזק כספי, אך נגרם צער. מאז עברו הרבה שנים, והפוגע רוצה לחזור בתשובה. האם להזכיר הסיפור ולבקש מחילה, או שעדיף לא להזכיר מכיוון שהסיפור כולו נשכח, והזכרתו כנראה רק יגרום צער למעורבים בו. מהי דרך התשובה במקרה כזה?
תשובה: אם בקשת הסליחה תגרום אי נעימות לנפגע עדיף לא לבקש. אך אולי יש דרך לומר בצורה כללית אני יודע שבימי נעורי אולי לא נזהרתי ופגעתי ואני מבקש סליחה בלי שתזכיר את פרטי המקרה.
שאלה: קריאה בתורה לאחר יום כיפור: לצורך הכנת ילד לבר מצווה אשמח לדעת מה קוראים בספר תורה ביום שני בתאריך 10.10, שזה יומיים אחרי כיפור?
תשובה: קוראים את פרשת "וזאת הברכה".
שאלה: שמיעת מוזיקה ישראלית: מהו הגדר ההלכתי לשמיעת מוזיקה של חילונים, ובמה זה תלוי בתוכן של המילים של השיר או בזמר עצמו?
תשובה: השירה תלויה בעיקר בתוכן של המילים. אולם מידת חסידות גם לשמוע רק אנשים שיש להם מידות טובות. העיקר זה המידות הענווה וטוב הלב.
שאלה: התרת נדר בכפיה: לפי מה ששמעתי אין אפשרות להתיר נדר, אך רציתי לשאול האם בנאדם שנדר נדר מכיוון שהכריחו אותו ואינו התכוון לקבל על עצמו אותו וכשהוא אמר את הנדר מיד אמר בשפתיו שהוא לא מקבל על עצמו, האם יש אפשרות להתירו של הנדר? מראש
תשובה: אפשר להתיר נדרים ולשם כך יש לפנות לרב שיבדוק את העניין. גם בנדר בכפיה יש לפנות לרב.
שאלה: גניבה מההורים בעבר: כיום אני בן 25 ובעוונותיי הרבים לפני כשנתיים הייתה תקופה שהייתי לוקח מאמא שלי את הכספומט ומוציא כל פעם כ100 ו200 ש"ח. עשיתי זאת כמה חודשים ובמצטבר נראה לי שלקחתי כ2000 ש"ח. "לשמחתי" הם לא שמו לב ועד היום זה יושב לי על הלב ואני לא יודע מה לעשות והאם לספר להם. עכשיו לפני יום כיפור זה הזמן. מה לעשות רבינו?
תשובה: לספר להם. אולם לא צריך לספר להם פרטים. אתה יכול לומר שבעבר הרחוק לקחת להם. הם יכולים לחשוב שזה גם קרה לפני הרבה שנים.
שאלה: כיבוד אם ע"י ילדה בת 3.5: לכבוד הרב, בתי בת 3.5. בכל בוקר בבואי להלבישה, לסרקה ולהכינה לגן - היא מסרבת להתלבש, מסרבת להסתרק, לשתות שוקו, נשכבת על הרצפה בבכי וצרחות, לעיתים מתנה תנאים. כל זאת דווקא כאשר אנו ממהרים לגן לעבודה. אני מנסה בדרכי נועם "בואי חמודה שלי, אמא אוהבת אותך, תבחרי את הבגד, נסרק אותך כמו נסיכה". לאחר שאני מצליחה בעמל רב לסרקה יפה - היא פורעת את שערה. ככל שאני מנסה יותר - היא מתעקשת יותר. עם ילדיי האחרים - (הבכור בן 5, הקטנה בת שנתיים) מעולם לא נתקלתי בקשיים אלו. ברצוני לציין כי חשוב לי מאוד מאוד שילדיי ילכו לגן בצורה נאותה ומסודרת. מבקשת מהרב עיצה בנידון. מראש.
תשובה: לא כדאי להכנס עם ילדה למאבקי כוח ובודאי לא להכתבת תנאים על ידה. צריך לחפש מה היא מנסה להרוויח מהתנהגותה. אולי זה קשור לכך שאתם ממהרים בבוקר והיא מרגישה את הלחץ. הדרך היא או לקום בבוקר יותר מקודם ולעשות את הדברים יותר בנחת. יתכן שהיא רוצה יותר תשומת לב. כדאי לעשות לה שעת אימא אחה"צ. ניתן לנסות לשוחח איתה בנחת אחה"צ מה היא רוצה בבוקר ולמה היא כל כך נסערת. יתכן שמדבריה תוכלו לעמוד על הצרכים שלה. בכל אופן, לפעמים כדאי לזמן מוגבל לא להתעקש על השערות. כדאי שתדברי עם הגננת וגם תתנצלי על כך שהיא לא מסורקת כראוי וגם תשתפי אותה בסיפור, אולי היא תוכל לעזור לך בפענוח הצורך של ילדתך. העיקר בכל הסיפור לא להיכנס ללחץ, להמשיך לשמוח בילדתך כפי שהיא.
שאלה: נסיעה לעבודה בקבוצה שמדברת לשון הרע: לרב למקום עבודתי אני נוסעת עם חברות, אחת החברות מוציאה את הרכב ואוספת אותנו בדרך. במהלך הנסיעה אני נתקלת בשמיעת דברים אסורים, אני לא משתתפת במהלך השיחה בדיבורים אלה. האם כדאי ללכת איתם ולעבור על שמיעת דברים אסורים או שמותר לנסוע איתם כי אני לא משתתפת עימם בדיבורים האסורים? ואם אסור, איזה סיבה אתן להם על מנת שלא יפגעו? אם מורה מספרת כי הכיתה החדשה שהיא קבלה היא רדודה, האם מותר לשמוע?
תשובה: אם את לא משתתפת בדיבורים האסורים אין לך להימנע מלנסוע. דווקא השהות שלך יכולה בהמשך גם לנתב את השיחות לדברים מותרים. הסבלנות שלך והנקיות שלך לבסוף תביא ברכה לכולם.
שאלה: רשת יונים חציצה לסוכה?: אני מתגוררת בפנטהאוז וסובלת מיונים במרפסות הלא מקורות אני שוקלת לסגור את המרפסות ברשתות מיוחדות מחוטי דיג המיועדות למנוע את כניסת היונים. אחת המרפסות משמשת כמרפסת סוכה וברצוני לדעת האם מותר להקים סוכה תחת רשת זו או שזה נחשבת לקירוי הפוסל את הסוכה?
תשובה: מותר לבנות סוכה אפילו לכתחילה תחת רשת זו, משום שאף אם נצרף את כל חוטי הרשת גם יחד זה לא יהיה רחב ארבעה טפחים, ולכן איננו אומרים שיהא חשוב סתום מחמת דין לבוד משום שלא אומרים לבוד להחמיר. (מ"ב סימן תרלב ס"ק כ. ספר הסוכה השלם מילואים לפרק יב, סעיפים ז-י, בענין סוכה תחת חוטים וחבלי כביסה, ובפסקים והערות של הגרש"ז אויערבאך בסוף הספר אות ח). הרב משה ליב הכהן הלברשטט
שאלה: לסמוך על בעל הבית שיחליף את המזוזות: אנחנו עוברים בע"ה דירה מדירה שכורה לדירה שכורה אחרת. בדירה שאנו עוזבים לא היו מזוזות והתקנו מזוזות מהודרות ויקרות. בדירה אליה אנו עוברים יש מזוזות, אך בכ"ז אנחנו רוצים לקחת איתנו את המזוזות המהודרות ולשמור לעת שנזדקק להן. שאלנו את בעל הבית שאנו עוזבים אם יוכל להתקין מזוזות, הוא אמר שיעשה זאת אך איני בטוחה שכך יהיה. כמו"כ, יתכן מאוד שבדירה יגורו ערבים. שאלותינו: 1. האם לסמוך על דבר בעל הבית שיתקין מזוזות? 2. אם לא, האם ניתן להחליף אותן למזוזות זולות יותר? 3. האם מותר לקחת איתנו את המזוזות שלנו מבלי להשתמש בהן בשנים הקרובות? 4. האם יש צורך לדאוג לכל זה אם יש סיכוי גדול שיגורו ערבים בדירה?
תשובה: העובר דירה משאיר את המזוזות בבית ולא לוקחם איתו לביתו החדש.  שו"ע יו"ד רצא ב  אם המזוזות חשובות ויקרות לו יכול להחליפם במזוזות פשוטות (כשרות!) ואת המזוזות היקרות יקבע בביתו החדש וטוב שימסור את מזוזותיו לבדיקה ואם יעשה זאת כשבוע לפני הזמן שעוזב את הדירה ולא ממש כשעוזב יוצא בזה מכל חשש. אם שכר את הדירה מגוי או שהשוכר אחריו הוא גוי לא ישאיר את המזוזות אלא יקחם איתו שמא הגוי יבזה אותן.  בכל מקרה אם אין לכם צורך במזוזות שהיו בביתכם מכל סיבה שהיא אין חובה לקובעם במקום אחר ואפשר לשומרם לזמן אחר או לתרום אותם לזקוק לכך  במקרה שלכם הדבר תלוי בהיכרות שלכם עם בעה"ב וא"א לתת תשובה מוחלטת מבלי להכיר את המציאות. נראה שהטוב ביותר הוא לקבוע שם מזוזות פשוטות כפי שכתבתי ולבקש מבעל הבית שאם הדירה תושכר לגויים שיוציא את המזוזות.
שאלה: לברך בשטח הבריכה: האם מותר לברך ברכה בשטח בריכה או חדר הלבשה או שעדיף לצאת לאולם הכניסה?
תשובה: בשטח הבריכה ודאי שאין בעיה, כי אין שם אנשים שעומדים ערומים. אך בחדר הלבשה לפעמים אנשים עומדים ערומים, אז לא לברך שם.
שאלה: סליחות לחתן בשבעת ימי המשתה: לכבוד הרב אני מתחתן בע"ה בסוף חודש אלול: האם הציבור אומר סליחות בנוכחות חתן בשבעת ימי המשתה או שמא הוא פוטר את הציבור כדין אמירת תחנון? האם החתן צריך להגיע למניין הסליחות או פשוט להגיע למניין רק בתחילת תפילת שחרית? והאם יש הבדל בדין לגבי הכלה?
תשובה: סליחות אומרים אף על גב שיש חתן, אבל התחנון לא יאמרו (וכן הווידויים בסליחות לא אומרים) ההבדל הוא שסליחות עיקרן זה בקשות ותחנון זה ווידויי. וכמו שכתוב בסידורים על סליחות בעשרה בטבת, כשיש חתן אומרים את הסליחות ולא את התחנון.
שאלה: עיקור כלבה: יש לי גורת פינצר כבת חודשים. לאחר שישבתי עם חברה בערב שבת הבנתי שאסור לי לעקר אותה בגלל שזה התערבות בבריאה. אני יכולה להבין אבל בסופו של יום כל יום אנשים משנים דברים בבריאה בעיקר בגוף שלהם? חשוב לי לקבל תשובה הולמת בגלל שהגורה ממש קטנה ולא תגדל יש סכנות של מוות בהריון ואח"כ גם מחלות שבאות עקב זה, וכמובן מצב שיכול לקרות שאני מוסרת גורים ואין טיפול הולם בשבילם או שיתעללו בהם ובמידה והם יגיעו לצער בעלי חיים אולי לצערי יומתו. מה כן ניתן לעשות?
תשובה: אסור לפגוע באברים המיניים. אסור להזריק זריקות שגורמות לעקרות. מותר רק למנוע על ידי שימת טבעת שמונעת מזכרים לעלות על הנקבה.
שאלה: להמשיך להניק לאחר הפסקה: אני מניקה ילד בן שנה וארבע חודשים, והשארתי אותו אצל חמותי 3 ימים. האם אוכל להמשיך מבחינה הלכתית להניק אותו (בנתיים אני שואבת)? פעם שמעתי שיש אם זה בעיה אחרי גיל שנה לחזור להנקה אחרי יום שלא מניקים.
תשובה: יש בעיה לחזור להניק ילד אם היתה הפסקה משמעותית, אבל אם בינתיים שאבת חלב אז אין בעיה לחזור להניקו.
שאלה: הנבואה של דניאל שלא לפי הנוצרים: יש לי שאלה לגבי הנבואה של דניאל 9 על אותם שבעים שבועות. הנוצרים מיחסים אותה לבואו של ישו אבל זה לא ניראה לי אמת. למה זה מתיחס לדעתכם?
תשובה: ע' במפרשים שם במקום שבארו שמתחלת החורבן עד גמר ימי בית שני יש שבעים שמיטות שזה יוצא בס"ה 490 שנה.
שאלה: סימני אתרוג לא מורכב: האם לא לברך על אתרוג מורכב? מהם הסימנים לאתרוג מורכב ושאינו מורכב?
תשובה: המ"ב (בסוף תרמ"ח) פוסק שאסור לברך על אתרוג מורכב ואין דינו כאתרוג כלל. וכן פוסקים מרן הרב זצ"ל והחזון איש. הסימנים לזיהוי מובאים בחתם סופר ולא מובאים בח, מכיון שהסימנים הם רק אם יש לך ספק, אבל אם אין לך ספק ואתה בטוח שעץ זה אינו מורכב, גם אם לא תמצא את הסימנים האתרוג כשר. הסימנים הם: א. אתרוג מורכב הוא חלק ואילו אתרוג לא מורכב הוא מחוספס. ב. העוקץ של אתרוג מורכב העוקץ שלו (למטה) בולט כמו אצל לימון, ואילו אצל אתרוג לא מורכב העוקץ שלו שקוע. ג. אתרוג מורכב, מבני הגרעינים שלו הם כמו לימון מה שאין כן אתרוג אמיתי הוא או יבש לגמרי כמו תפוח או שהוא כמעט יבש לגמרי. וזה הסימן הכי ברור. אלו הסימנים הגמורים אבל יש גם עוד סימן שאתרוג מורכב אין לו כח להחזיק את השושנתא (מן פרח על האתרוג) ואילו אתרוג כשר יש לו שושנתא יפה. והרא"ש אומר שגם אם לא היה לאתרוג שושנתא זה לא פוסל אותו מדין הידור.
שאלה: לאכול בבית האבל: לכבוד הרב ליאור, ראיתי באחד מספרי הלכות אבלות שמובא בשם הרב נבנצל ההערה הבאה לגבי אכילה בבית אבל: "ואצל אשכנזים אין אוכלים בבית האבל" א. כיצד הרב פוסק הלכה למעשה לאשכנזים? ב. במידה ואכן עדיף שלא לאכול מה יעשה אשכנזי שבא לנחם ספרדי ומבקשים ממנו לברך ולאכול?
תשובה: הפירוש של לא יאכלו זה רק שלא עושים סעודות גדולות, אבל אם נותנים לו לאכול פשוט שיאכל. הטעם של זה הוא דברים מיסטיים והדבר לא מוזכר בהלכה.
שאלה: ידיים בכיסים בשעת תפילה כשהמיזוג מקרר: במענה לשאלה אם מותר ליתן הידים בכיסים בשעת תפלה, השיב הרב שליט"א בזו הלשון: "כאשר אדם מתפלל לפני בורא עולם עליו לעמוד בנימוס ובצורה מכובדת. לי נראה שלא מכובד לעמוד עם ידים בכיסים בתפלה". שתי שאלות: א. יש מקור הלכתי להתבסס בו בנוסף ל"לי נראה", יען כי יהיה מי שיטען שהוא עומד לפני אדם מכובד וידיו בכיסיו, ומה ניתן לענותו? ב. בבית כנסת שיש בו מזגן פועל בשעת התפילה, אשר צינתו ממש מקפיאה אותי ומשבשת כוונת התפילה, האם כדי למעט הקור מותר ליתן הידים בכיסים? (מדובר בשבת בה אי אפשר כמובן לכבות או להגביה המעלות במזגן) עדיף להתפלל ביחידות במקום שאין מיזוג עם ידים לא בכיסים מאשר להתפלל במנין עם ידים בכיסים? רב תודות וברכות
תשובה: אין צורך במקור הלכתי לכל תנועה שאדם עושה בתפילה. הכלל הוא, שאדם יתנהג בכבוד כשהוא עומד לפני מלכו של עולם. והנהגה מכובדת היא על פי מה שמקובל ולא על פי מה שהיחיד נוהג בעצמו. במצב חריג שאדם סובל מקור ואין לא דרך אחרת אלא להכניס את ידיו לכיסים וזה עוזר לו להתרכז בתפילה, יכול הוא להתפלל בצורה כזו.
שאלה: תפילות לנשים : אני יודעת שאישה מצווה להתפלל תפילה אחת ביום. לאחרונה התחלתי להתפלל את 3 התפילות. וכשלא יוצא לי להתפלל את 3 התפילות אני מרגישה ממש רע. האחיין שלי שלומד בישיבה אמר לי שלא כדאי כי זה כאילו אני נודרת. ולא נדרתי. אני פשוט מרגישה צורך להתפלל. בעת האחרונה התחזקתי בהמון תחומים. עושה השתדלויות בכל תחום וקוראת המון ספרי מוסר. השאלה מה עלי לעשות עם התפילות? האם מותר לי גם לקחת על עצמי צום בשני וחמישי? דבר נוסף חלמתי על גדיים או טלאים קטנים קטנים. החלום היה מדהים. כאילו שאני נמצאת במקום אחר לגמרי. ובבקשה עוד שאלה. כ-11 חודש לאחר פטירת אבי עליו ה אחי הצעיר התאבד. הוא נקבר ביום שישי. בלילה חלמתי שאני רואה את אבי ואת אחי לבושים יפה הולכים סמוך לבית הכנסת של אבי וצוחקים. גם אני צחקתי בחלום עד שאחי העיר אותי. אפשר לפרסם בלי שמי בבקשה. ותבורכו.
תשובה: : אם יש לך צימאון טבעי לתפלה אזי אל תמנעי מלהתפלל. העיקר שהתפלה לא תהיה מתוך חיוב וכמצוות אנשים מלומדה. מכיון שאת יודעת שאת חייבת רק תפלה אחת, מה שאת מתפללת מעבר לתפלה אחת זה רק כמידת חסידות ורק אם יש לך התעוררות פנימית לכך לכן אין כאן נדר. אם את חוששת שמא התפללת מתוך מחויבות שתמיד תתמידי בכך כדאי לעשות התרת נדרים אצל רב. בנוגע לחלומות, העיקר שאת לא נסערת מהם ומרגישה נינוחה. החלומות שלך הם מבטאים את האמונה והביטחון שיש לך בבורא עולם. אני מקווה שהציורים בלילה תמיד יהיו ציורים מרגיעים ומנחמים. בשורות טובות
שאלה: תאריך לחתונה - דחוף: אנחנו אמורים לסגור תאריך לחתונה בהקדם, ההתלבטות היא בין שני תאריכים: 28.6.2012 יום ה והשני 4.7.2012 יום ד. אודה אם תוכלו לומר לי באיזה תאריך עדיף ואיזה יותר מבורך? עליי לקבל תשובה בהקדם!
תשובה: התאריך הראשון הוא ח' בתמוז, והשני, י"ד בתמוז. בשני התאריכים אתם יכולים להתחתן. אולם כדאי להקדים את החתונה ולא לאחר אותה זמן כל כך ארוך. עדיף למצוא זמן בחורף לחתונה. מזל טוב, הרב בנימין במברגר
שאלה: התאמה בזוגיות : אולי תוכל לעזור לי. לפני כחצי שנה הכרתי בחור חוזר בתשובה. מאוד התאמנו מבחינת האישיות אבל נאלצנו להפסיק את הקשר (לפני כחצי שנה) מכיוון שאני דתיה והוא מעוניין לחיות אורח חיים חרדי.הרגשתי שיש בינינו פער ושהוא ממהר לי מדי.מצד שני אני מרגישה פיספוס כי באמת התאמנו בצורה מדהימה! כמה שאלות לכבוד הרב: א.האם זו סיבה להפסיק קשר או שאין סיבה לפחד כי זו התקדמות רוחנית? ב.האם יש עניין בלשאול רב שיגיד אם אנחנו מתאימים עפ"י השמות? ואם יש,אשמח אם תפנה אותי לרב שמתעסק בזה.
תשובה: מאד חשוב התאמה וחיבור טבעי ראשוני בין בני זוג אבל יש גם חשיבות שיש הסכמה בדרך החיים. הפערים בדרך החיים ואי הביטחון שלך בכך שהוא יציב ומתון היה סיבה נכונה להפסיק. יתכן שאת יכולה לברר עתה מה עם הבחור. אולי עתה הוא התייצב ונהיה גם מתאים יותר לצרכים שלך. לא כדאי להתלות בשמות מתאימים וכד'. זאת נעשה רק כתוספת טפילה לדבר העיקרי שנוגע להתאמה ולהסכמה על דרך חיים משותפת. אם המצב נשאר כפי שהיה בעזרת ה' תמצאי את זיווגך היותר מתאים.
שאלה: חתונה בזמן אבלות: בתאריך י"ח באדר אני מסיימת שנה אבל על אבי. בן זוגי ואנוכי היינו מעוניינים להתחתן לאחר תום האבל (מרץ). אך באולמות שבדקנו נאמר לנו שהפערים הכספיים בין מרץ לפברואר משמעותיים. ולכן אנו שוקלים לערוך את הארוע בפברואר. יש לי מס שאלות: 1. האם אחים שלי יוכלו להשתתף בשמחתי ולהיות חלק בלתי נפרד מהארוע בתום 11 חודשים? 2. בסידורים (קביעת אולם וכדו ) לחתונה אני חשופה לדברים שאסורים עליי כאבלה. האם זה ר? 3. לפי ההלכה כלה פטורה מדיני אבלות. ממתי אני נחשבת "כלה"? על זמנך.
תשובה: 1. אתם תהיו עדיין בתוך שנת האבל אולם לגבי הכלה החתונה תהיה כרגיל. האחים שלך לא יוכלו לקנות בגדים חדשים לחתונה (לספרדים יש להקל בבגדים שאינם לבנים). אם יהיה להם תפקיד בחתונה יוכלו להיות בתוך האולם. תפקיד כמו, אחראי לסדר את האורחים במקומות, להיות בקשר עם המלצרים והמטבח לגבי תיזמון החתונה וכד'. אמנם יש מקילים גם לרקוד מעט אם זה חשוב לך אולם מאחר והריקוד של האחים הוא אם החתן ולא איתך ממש לא כדאי להקל בכך, ואף כדאי שיצאו בשעת הריקודים. 2. מאחר וזה לא להנאה אלא לסידורים, מותר. 3. כלה נחשבת לאחר החתונה.
שאלה: חילול מטבע על מטבע - מעשר שני: הרב אני לומד משניות דמאי וראיתי בפרק א משנה ב שכתוב שדוקא מעשר שני מדמאי שחולל על מטבע מותר לחלל על מטבע שני. משמע שמעשר שני וודאי אי אפשר לחלל מטבע על מטבע. וכן ראיתי שפסק הרמב"ם הלכות מעשר שני ד,ה. לפי מה שאני יודע כיום לאחר כמה חילולוים על מטבע אחד כן מחללים על מטבע שני. האם זה נכון? אם כן, כיצד מתיישב עם המשנה ורמב"ם?
תשובה: וברכת ד' זו מחלוקת גדולה בהלכה, האם אפשר לחלל פירות על מטבע או לא, ומקילים בכך בימינו מכיוון שהולך לאיבוד. ומה שהיה מותר בדיעבד בזמן בית המקדש מותר בימינו לכתחילה, ועל כן מחללים כסף על כסף. עיין המעשר והתרומה פ"א אות סט, שהביא את השיטות המקלות בעניין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תיפוף בסליחות במניין לחילונים: לכבוד הרב אני גר במקום חילוני,וב"ה הקמתי מניין סליחות לחבר ה הצעירים שיש בשכונתי,חצי מהם לפחות אינם שומרי תורה. אחד הבחורים רוצה להביא לסליחות תוף כדי ללוות חלק מקטעי התפילה בניגון. האם מותר לתופף בסליחות ובכלל בבית כנסת או שמא יש איסור גורף בנושא? אשמח לקבל תשובה עם מקורות. מראש.
תשובה: אם זה לא יפגע באופי התפילה, אין בזה איסור. אבל עדיף להמנע מכך אם אפשר כדי שיתרגלו לסדר התפילה המקובל.
שאלה: כוסות זכוכית בדירת שירות: קנינו כוסות זכוכית לדירת שירות. רוב הבנות האחרות בדירה (ספרדיות) אמרו כי הכוסות יכולים לשמש גם לחלבי וגם לבשרי. (אני אשכנזיה) כיצד לנהוג? האם מותר לי להשתמש בכוסות? ואם משתמשים בכוסות רק לקר או לחם פרווה - זה ר? במקרה בו משתמשים בכוסות רק לדברים קרים או חם פרווה, לחלבי ובשרי מותר לי להשתמש בהם?
תשובה: א. הטוב ביותר להיות בקשר עם הרב או הדמות התורנית המלווה אתכם. אם אין אחד כזה, זה בעצמו בעיה לא קטנה. ב. מבחינה הלכתית בשעת הדחק, כגון: כשמתארחים אצל ספרדים, יכולים אשכנזים לנהוג כמנהג הספרדים ויכולים להשתמש בכוסות לבשרי וחלבי והוא הדין במקרה שלך. ג. כל זה בכוסות זכוכית בלבד ולא בכוסות מסוגים אחרים. ד. עיקר השאלה כאן היא לא השאלה ההלכתית אלא השאלה ההתנהגותית חברתית. מסתבר שבנות השירות שחולקות יחד דירה במשך השנה צריכות ללמוד לחיות ביחד ולהתחשב אחת בשניה. לא מסתבר שחלק מהבנות ינהגו במנהג מסויים שאינו מתאים לאחרות בדיוק כפי שלא מסתבר שרוב הבנות יחליטו ששומעים מוסיקה מאוחר בלילה על חשבון השינה של מיעוט הבנות. בעז"ה בתוך כמה שנים תקימו את ביתכן עם בעליכן כדאי להתרגל להתחשב כבר עכשיו. שנה טובה
שאלה: הגדרת תורה שבכתב: האם נביאים וכתובים הם חלק מתורה שבכתב?
תשובה: כל דבר שניתן להיכתב מקבל מדרגת קדושה של כתבי קודש. הנפקא מינה היא שהתורה שבכתב נדרשת בדרשות של חכמים. יש בה רובדים של פרד"ס ולכן יש בהם קדושה יתרה על תורה שבעל פה.
שאלה: הוצאת שם רע על בתולת ישראל: כתוב בפרשה "ולקח אבי הנערה ואמה והוציאו את בתולי הנערה אל זקני העיר השערה". ".ופרשו השמלה לפני זקני העיר". אלו תיאורים לגמרי לא "צמחוניים" אם כי הם חלק מתורת ה עם כל קדושתה. שאלתי היא: האם באמת מדובר באיזשהו נוהל שהיה קיים אי פעם בבתי דין בישראל? איך אפשר להבין את הרלוונטיות של הדברים לזמנינו, והלא התורה לא ניתנה רק לתרבות האנושית של ימי קדם?
תשובה: : התורה מדברת בלשון נקיה ולא משתמשת בשפה של נואפים. היא כותבת כאן את הצורך להביא ראיה שהאישה היתה בתולה ולא נבעלה לאיש כנגד אמירת הבעל. פרשו השמלה מסבירים ח לברר את הדבר ללא ספק.
שאלה: ענייני תפילה: א. האם כשאני מתפללת בבית אני צריכה לומר "מה טובו אוהליך יעקב" או שאין צורך? כי הרי נוהגים לומר את זה בכניסה לבית הכנסת. ב. איפה בתפילת שמונה עשרה עדיף לבקש את הבקשות האישיות? ב"שומע תפילה" או ב"וענני"?
תשובה: א. נראה שאין צורך לאומרו. ב. בסוף "א-לוהי נצור" לפני "יהיו לרצון".
שאלה: לקשור גומי בציצית: האם אפשר לקשור גומי או חוט אחר מתחת לקשר האחרון בפתילים כדי שהקשר לא יתרופף?
תשובה: אני חושב שיהיה מותר, אם הוא עושה את זה לחיזוק וכדו'. פעם ראשונה שאני שומע שאלה כזאת בדרך כלל הקשר חזק מספיק. אמנם זה מותר מכיוון שהגומי מתבטל לקשר, מכיוון שזה לצורכו.
שאלה: לעשות בדיקת דור ישרים: האם לעשות בדיקת דור ישרים?
תשובה: אני לא חושב שיש חיוב לעשות בדיקה, כל הדורות לא עשו את זה, ותמים תהיה אם ה' אלוקיך. אמנם אין בעיה לעשות את זה, אם רוצים.